nahid-hub/BLUGE-bengali-wikipedia-section-title-prediction huggingface dataset:
চিতপবন ব্রাহ্মণ বংশীয় লক্ষণরাও আপ্তের সন্তান তিনি। তার প্রপিতামহ পারিবারিক ব্যবসা টেক্সটাইল ও চিনির কারখানা প্রতিষ্ঠা করেছিলেন। ভারত সরকার কর্তৃক চিলড্রেন্স একাডেমি রাষ্ট্রীয়করণের পূর্বে পড়াশোনা করেন। এরপর স্কটিশ প্রেসবাইটেরিয়ান হাই স্কুলে ভর্তি হন। সেখানেই ক্রিকেট খেলার প্রতি আকৃষ্ট হন তিনি।

মুম্বই বিশ্ববিদ্যালয়ে থেকে কলা বিভাগে স্নাতক ডিগ্রি লাভ করেন। এরপর এলফিনস্টন কলেজ থেকে ফাইন আর্টসে স্নাতক ডিগ্রি সম্পন্ন করেন। এলফিনস্টন কলেজে থাকাকালীন বিনু মানকড়ের কাছ থেকে প্রশিক্ষণ লাভ করেন।

১৯৪৮ সালে লেগ স্পিন বোলার হিসেবে খেলোয়াড়ী জীবনের সূত্রপাত ঘটান মাধব আপ্তে। একই বছরে ওভালে স্যার ডোনাল্ড ব্র্যাডম্যানের শেষ ইনিংসে ১০০.০০ গড়ে রান তোলা থেকে বিরত রেখেছিলেন।

সঠিক অনুচ্ছেদ শিরোনাম কোনটি?
titleA. প্রশাসনে অংশগ্রহণ
titleB. শৈশবকাল
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleB
নন-গেজেটেড কর্মকর্তা ও কর্মচারীদের ক্ষেত্রেও বার্ষিক গোপনীয় প্রতিবেদন পদ্ধ‌তি প্রযোজ্য, য‌দিও সেই প্রতিবেদন ফরম গেজেটেড কর্মকর্তাদের থেকে ‌আলাদা। কিন্তু নিম্ন পর্যায়ের অধীনস্থ কর্মচারীদের এটির আওতার বাইরে রাখা হ‌য়ে‌ছে।

গোপনীয় প্রতিবেদনে প্রতিবেদনে বিরূপ কোন মন্তব্য লেখা হ‌লে সে‌টির কার‌ণে যে কর্মকর্তা ক্ষতিগ্রস্ত হতে পারেন তাকে সে সম্প‌র্কে জানা‌তে হয়। অ‌নেক সময় বিরূপ মন্তব‌্য লেখার পূ‌র্বে তা‌কে মৌ‌খিকভা‌বে সতর্ক করা হয়। সংশ্লিষ্ট কর্মকর্তাকে সেই মন্তব্য সম্পর্কে জবাব দেওয়ার অধিকার প্রদান করা হ‌য়ে‌ছে। এক্ষে‌ত্রে, প্রতিবেদনকারী কর্মকর্তা ঐ জবাব সম্পর্কে মন্তব্য করবেন এবং দপ্তর প্রধান (সাধারণত  প্রতিস্বাক্ষরকারী কর্মকর্তা) এই মন্ত‌ব্যকে ভিত্তি ক‌রে সিদ্ধান্ত বিরূপ মন্তব্য‌টি প্রত্যাহার করা হবে কি না সেই সিদ্ধান্ত। প্রতিবেদনাধীন কর্মকর্তাকে বিরূপ মন্তব্য সম্পর্কে জানা‌নো না হলে তা কার্যকর করা হ‌বে না। বর্তমান ফর্মটি‌তে প্রতিবেদনাধীন কর্মকর্তার স্বাক্ষরের অ‌ধিকারও আ‌ছে।

সঠিক অনুচ্ছেদ শিরোনাম কোনটি?
titleA. গুরুত্ব
titleB. ই‌তিহাস
titleC. প্রযোজ‌্যতা এবং প্রতিবেদনাধীন কর্মকর্তার অ‌ধিকার
titleD. ‌শ্রেণি‌বিন‌্যা‌সের মানক্রম
উত্তর: titleC
প্রাচীনতম মুখ্য উপনিষদগুলিতে (রচনাকাল খ্রিস্টপূর্ব ৯০০-৬০০ অব্দ) ধ্রুপদি সাংখ্য দর্শনের কিছু কিছু নিদর্শন পাওয়া যায়। সাংখ্য দর্শনের অহংকার ধারণার প্রতিধ্বনি শোনা যায় বৃহদারণ্যক উপনিষদ্‌ ও ছান্দোগ্য উপনিষদের অহংকার ধারণায়। সৎকার্যবাদ বা সাংখ্য কারণতত্ত্বের উল্লেখ পাওয়া যায় ষষ্ঠ অধ্যায়ের শ্লোকে যেখানে সৎ-স্বরূপের প্রাধান্য কথিত হয়েছে এবং তা থেকে সৃষ্টির বিবরণ দেওয়া হয়েছে। সৃষ্টির ক্ষেত্রে তিন গুণের প্রভাবের যে উল্লেখ ছান্দোগ্য ও শ্বেতাশ্বেতরে পাওয়া যায়, তাও সাংখ্য প্রভাবিত। উপনিষদের দুই ঋষি যাজ্ঞবল্ক্য ও উদ্দালক আরুণি শুদ্ধচৈতন্যকে মানুষের গভীরতম সারবস্তু বলে উল্লেখ করেছেন। সম্ভবত এর থেকেই সাংখ্যের পুরুষ ধারণার উৎপত্তি। সাংখ্যের তত্ত্বগণনার উল্লেখ পাওয়া যায় তৈত্তিরীয় উপনিষদ্‌, ঐতরেয় উপনিষদ্‌ ও বৃহদারণ্যক উপনিষদের যাজ্ঞবল্ক্য-মৈত্রেয়ী সংলাপে।
সঠিক অনুচ্ছেদ শিরোনাম কোনটি?
titleA. জৈনধর্ম
titleB. অন্যান্য শাখার উপর প্রভাব
titleC. গ্রন্থ
titleD. উপনিষদের প্রভাব
উত্তর: titleD
১৯০৮ সালে ইকবাল ইউরোপ হতে দেশে ফিরে আসেন এবং লাহোরের সরকারি কলেজে যোগদান করেন। এই সময় একই সাথে তিনি আইন ব্যবসা, শিক্ষাদান ও সাহিত্য চর্চা শুরু করেন। কিন্তু মূলত অর্থনৈতিক কারণেই তিনি ১৯০৯ সালে তিনি সার্বক্ষণিক আইন পেশায় নিয়োজিত হন। ইকবাল কেবল একজন উঁচু লেখকই ছিলেন না, তিনি ছিলেন একজন পরিচিত আইনজীবীও। তিনি দেওয়ানী ও ফৌজদারি উভয় বিষয়েই লাহোর হাইকোর্টে হাজির থাকতেন। তার নামে ১০০ টিরও বেশি রায় দেওয়া হয়েছে। তবে তিনি তার সাহিত্যর জন্যে বেশি সময় ব্যয় করতেন। তিনি তার পিতাকে প্রতিজ্ঞা করেছিলেন যে কবিতার বিনিময়ে কোনো অর্থ তিনি গ্রহণ করবেন না। অর্থনৈতিক দুরবস্থার কারণে তিনি সে প্রতিজ্ঞা রাখতে পারেন নি। ইতোমধ্যেই বিখ্যাত কবি ইকবালকে ব্রিটিশ সরকার তাকে “আসরার-ই-খোদায়ী” পুস্তকের জন্য নাইট উপাধিতে ভূষিত করেন।

সঠিক অনুচ্ছেদ শিরোনাম কোনটি?
titleA. বিবাহ
titleB. পেশাগত জীবন
titleC. ইকবাল দর্শন ও সাহিত্য
titleD. ইউরোপে ইকবাল
উত্তর: titleB
খাব্বাব ইবনুল আরাতের বর্ণনামতে,মুহাম্মদ সারারাত নামায পড়লেন এটা খাব্বাব লক্ষ্য করলেন। সকালে মুহাম্মাদ নিকট এসে বললেন, ইয়া রাসুল, গত রাতে আপনি এমন নামায পড়েছেন যা এর আগে আমি কখনো পড়তে দেখেনি। রাসুল বলেলন,হ্যা। এটা ছিল আশা ও ভীতির নামায । আমি আল্লাহর কাছে তিনটি জিনিস চেয়েছিলাম, দুটি দান করেছেন;একটি দান করেননি।


সঠিক অনুচ্ছেদ শিরোনাম কোনটি?
titleA. মক্কার জীবন
titleB. একটি হাদিস
titleC. ইসলাম গ্রহণ
titleD. দাওয়াতি কাজ
উত্তর: titleB
সম্প্রতি, গ্রাফিতি এবং খোলা রাস্তায় শিল্প, সমসাময়িক দেওয়াল চিত্রকলায় একটি গুরুত্বপূর্ণ ভূমিকা পালন করেছে। কিথ হ্যারিং, শেপার্ড ফেইরি, অ্যাবভ, মিন্ট এবং সার্ফ, ফিউচুরা ২০০০, ওস জেমিওস এবং ফেইলিদের মত গ্রাফিতি শিল্পীরা শহুরে ভূদৃশ্য অতিক্রম করে, ব্যক্তিগত এবং কর্পোরেট খরিদ্দারের কাছে তাঁদের শিল্পকে সফলতার সঙ্গে নান্দনিকভাবে উপস্থাপন করেছেন। গ্রাফিতি শিল্প ১৯৯০ এর দশকের শেষের দিকে আরও মূলধারায় মিশে যাচ্ছিল। যুব-ভিত্তিক দল যেমন নাইকি এবং রেড বুল, উইডেন কেনেডি, গ্রাফিতি শিল্পীদের দিয়ে তাদের নিজ নিজ অফিসের দেওয়াল সাজিয়ে নিয়েছিল। এই প্রবণতা ২০০০ সাল জুড়ে অব্যাহত ছিল এবং গ্রাফিতি শিল্প বিশ্বব্যাপী শিল্প প্রতিষ্ঠান থেকে আরো স্বীকৃতি অর্জন করে।

সঠিক অনুচ্ছেদ শিরোনাম কোনটি?
titleA. সমসাময়িক আভ্যন্তরীণ নকশা
titleB. ঐতিহ্যগত
titleC. উপাদান
titleD. দেওয়াল লিখন-শৈলী
উত্তর: titleD
চট্টগ্রাম সিটি কর্পোরেশনের মধ্যাংশে আলকরণ ওয়ার্ডের অবস্থান। এর পূর্বে ৩৩নং ফিরিঙ্গি বাজার ওয়ার্ড ও ৩২নং আন্দরকিল্লা ওয়ার্ড; উত্তরে ২২নং জামালখান ওয়ার্ড ও ১৫নং বাগমনিরাম ওয়ার্ড; পশ্চিমে ৩০নং পূর্ব মাদারবাড়ী ওয়ার্ড এবং দক্ষিণে ২৯নং পশ্চিম মাদারবাড়ী ওয়ার্ড, ৩০নং পূর্ব মাদারবাড়ী ওয়ার্ড, কর্ণফুলি নদী ও কর্ণফুলি উপজেলার চর পাথরঘাটা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. প্রশাসনিক কাঠামো
titleC. অবস্থান ও সীমানা
titleD. জনসংখ্যার উপাত্ত
উত্তর: titleC
২০১০ সালে সঞ্জয় লীলা ভন্সালী তাঁর "গুজারিশ" ছবির সংগীত পরিচালনা করেছিলেন। এরপর "গোলিয়োঁ কী রাসলীলা রাম-লীলা" তাঁর সংগীত পরিচালনায় নির্মিত দ্বিতীয় ছবি। "সাওয়ারিয়া" ছবির সংগীত পরিচালক মন্টি শর্মা দীর্ঘকাল পর সংগীত পরিচালনার কাজে ফিরে এসে এই ছবির নেপথ্য সংগীত পরিচালনা করেন। গান রচনা করেন সিদ্ধার্থ-গরিমা। এই ছবিতে ব্যবহৃত "মোর বাণী থনঘট কারে" গানটি ১৯৪৪ সালে হেমু গাদভি কর্তৃক রচিত এবং ঝভারচন্দ মেঘানি কর্তৃক অনূদিত একটি গুজরাতি গান। রণবীর সিং-এর শারীরিক অসুস্থতার জন্য সাউন্ডট্র্যাক অ্যালবামটি প্রকাশে দেরি হয়। অবশেষে ২০১৩ সালের ২ অক্টোবর সেটি প্রকাশিত হয়।

সঠিক অনুচ্ছেদ শিরোনাম কোনটি?
titleA. প্রযোজনা
titleB. কাহিনী-সারাংশ
titleC. ভারত
titleD. সাউন্ডট্র্যাক
উত্তর: titleD
কলেজে অধ্যয়নরত শিক্ষার্থীদের প্রতি সাময়িকের ফল সরাসরি অভিভাবকদের হাতে প্রদান করা হয়। প্রতি সাময়িক শেষে অভিভাকদের সঙ্গে মতবিনিময় সভা অনুষ্ঠিত হয়। এবং ফলাফল উন্নতিতে করণীয় বিষয় পর্যালোচনা করা হয়। এছাড়া বছরের বিভিন্ন সময়ে অভিভাবক ও শিক্ষার্থীদের সঙ্গে বিভিন্ন ধরনের মতবিনিময় সভার আয়োজন করা হয়।

বিদেশে উচ্চ শিক্ষা : এই কলেজে অধ্যয়নরত কোনো শিক্ষার্থী যদি ক্রেডিট ট্রান্সফার করতে চায় তাহলে জাতীয় বিশ্ববিদ্যালয়ের নীতিমালা অনুযায়ী ক্রেডিট ট্রান্সফার করতে পারে।

সঠিক অনুচ্ছেদ শিরোনাম কোনটি?
titleA. পরীক্ষা কক্ষ
titleB. ফলাফল পর্যালোচনা
titleC. ভর্তির যোগ্যতা
titleD. নোটিশ
উত্তর: titleB
"মনকে প্রভাবিত করা" এক ধরনের শিক্ষা যেটি জীবনের একটি বিশেষ অংশে ঘটে থাকে, এটি দ্রুত এবং আচরণের প্রভাব থেকে স্বতন্ত্র একটি প্রক্রিয়া। সন্তানের ক্ষেত্রে মনকে প্রভাবিত করা এমনভাবে ঘটে যে অল্পবয়স্ক প্রাণি বিশেষ করে পাখিগুলো কোনো ব্যক্তি বা বস্তুর সাথে এমন বন্ধন তৈরি করে এবং প্রতিক্রিয়া দেখায় যেন সেটি তার মা হয়। ১৯৩৫ সালে একজন অস্ট্রিয়ান প্রাণিবিজ্ঞানী আবিষ্কার করেন যে কিছু পাখি একটা বস্তুর সাথে বন্ধন সৃষ্টি করে এবং তাকে অনুসরণ করে যদি বস্তুটি শব্দ করে।

সঠিক অনুচ্ছেদ শিরোনাম কোনটি?
titleA. মনকে প্রভাবিত করা
titleB. প্রমাণ-নির্ভর শিক্ষাগ্রহন
titleC. খেলাধুলা
titleD. মত বিনিময় শিক্ষা গ্রহন
উত্তর: titleA
পারস্য সাম্রাজ্যে, খান (স্ত্রীবাচক খানম) ছিল অভিজাত ব্যক্তির পদবি যা বেগ এর সমপর্যায়ের এবং নামের শেষে সাধারণত ব্যবহৃত হতো। কাযার কোর্টে, যারা রাজবংশের সদস্য নয় তাদেরকে অগ্রাধিকার ভিত্তিতে কয়েক শ্রেণীতে বিভক্ত করা হয়েছিল, প্রত্যেক শ্রেণীকে একটি সম্মানিক পদমর্যাদার খেতাব দেওয়া হয়েছিল। খান ছিল এদের মধ্যে চতুর্থ। প্রসঙ্গক্রমে উল্লেখ করা যায় যে খানের সমার্থক আমির সামরিক বাহিনীর কমান্ডার ও প্রাদেশিক গোত্রপতিদের খেতাব হিসেবে প্রদান করা হয়েছিল। নিম্নক্রমানুসারে, খান ছিল নওয়াব (রাজন্য), শাখস-ই-আওয়াল এবং জানাব (দুজনেই উচ্চপদস্থ কর্মকর্তা), কিন্তু ‘আলি জাহ মুকাররাব, ‘আলি জাহ, ‘আলি শা’আন ( এই তিনটি নিম্নপদস্থ সামরিক ও প্রসাশনিক কর্মকর্তা) এবং আলি কাদির (সমবায় সঙ্ঘের প্রধান, ইত্যাদি) হতে উচ্চপদস্থ।

সামন্ততান্ত্রিক ভারতে মুঘলরা (যাদের আনুষ্ঠানিকতাগুলো ব্যপকভাবে পারস্য দ্বারা অনুপ্রানিত) মুসলিম ও পার্সীদেরকে খান (সচরাচর প্রদেয় সর্বনিম্ন উপাধি) এবং খান বাহাদুর (বাহাদুর এসেছে মঙ্গোলীয় ‘সাহসী, বীর’ হতে; কিন্তু ভারতে শুধু ‘এক শ্রেণী উপরে’ বুঝায়) উপাধি প্রদান করতো এবং যা পরবর্তীতে ব্রিটিশ রাজ আভিজাত্য ও রাজার প্রতি বিশ্বস্ততার জন্য প্রদান অব্যাহত রাখে। খান সাহিব ছিল আরেকটি সম্মানজনক উপাধি, খান হতে একধাপ উপরে, যা মুসলিম ও পার্সীদের প্রদান করা হতো; খান বাহাদুরের ন্যায় এটিও ব্রিটিশ শাসনামলে সমারহে প্রদান করা হতো।

উল্লেখযোগ্য ভারতীয় মুসলিম রাজ্য হায়দ্রাবাদে, খান ছিল সর্বনিম্ন অভিজাত খেতাব যা নিজাম, মুসলিম আমাত্যদের প্রদান করতেন। খান ছিল খান বাহাদুর, নওয়াব (সর্বোচ্চ মুসলিম শাসকের উপাধির সমনামিক), জং, দাউলা, মুল্ক, উমারা এবং জাহ-এর নিচে। দরবারের হিন্দু আমাত্যদের সমমর্যাদার উপাধি ছিল রায়।

সোয়াত-এ, বর্তমানে একটি পাকিস্তানী সীমান্ত প্রদেশ, খান ছিল একটি অসাম্প্রদায়িক অভিজাত খেতাব, যারা মোল্লাদের (মুসলিম যাজক) সহায়তায়, ১৯১৪ সালে নতুন আমির-ই-শারিয়াত নির্বাচিত করেন।

এটি বেশ অসচ্ছ যে বাংলা সালতানাতে যে সকল উপাধির ধারা পরিচিত, যেমন- খান, খান উল মুয়াযযাম, খান-উল-আযাম, খান-উল-আযাম-উল-মুয়াযযাম ইত্যাদি এবং খাকান, খাকান-উল-মুয়াযযাম, খাকান-উল-আযাম, খাকান-উল-আযাম-উল-মুয়াযযাম ইত্যাদি, সেগুলো হয় সম্মানসূচক অথবা সামরিক পদের সাথে সংস্লিষ্ট।

সঠিক অনুচ্ছেদ শিরোনাম কোনটি?
titleA. অন্যান্য খানগণ
titleB. অন্যান্য ব্যবহার (কুলনাম)
titleC. সামরিক পদমর্যাদা
titleD. আভিজাত্যসূচক এবং সম্মানিক খেতাব
উত্তর: titleD
১৯৪৯ সালের শুরুতে মরিসকে উইজডেন কর্তৃক অন্যতম বর্ষসেরা ক্রিকেটার মনোনীত করা হয়। ১৯৪৮ সালের সাফল্যের প্রেক্ষিতে তাঁকে এ পুরস্কারে ভূষিত করা হয়। এ প্রসঙ্গে উইজডেন মন্তব্য করে যে, ‘তিনি বিশ্বের অন্যতম সেরা বামহাতি ব্যাটসম্যানরূপে বিবেচিত।’

২০০০ সালে অস্ট্রেলিয়া ক্রিকেট বোর্ডের শতাব্দীর সেরা দলের সদস্য হিসেবে তাকে অন্তর্ভুক্ত করা হয়। এছাড়াও, ২০০১ সালে অস্ট্রেলীয় ক্রিকেট হল অব ফেমে অন্তর্ভুক্ত করা হয় মরিসকে।

২৭ জুলাই, ২০১৬ তারিখে সতীর্থ অস্ট্রেলীয় ও সাবেক সাউদার্ন স্টার্সের অধিনায়ক কারেন রোল্টনসহ শ্রীলঙ্কান স্পিনার মুত্তিয়া মুরালিধরন ও ইংল্যান্ডের জর্জ লোহম্যানের সাথে আইসিসি ক্রিকেট হল অব ফেমে অন্তর্ভূক্ত হন। রোল্টন ও মরিসের পরিবারের প্রতিনিধি এ বছরের শেষদিকে দুবাইয়ে অনুষ্ঠিত পুরস্কার প্রদান অনুষ্ঠানে উপস্থিত থেকে পুরস্কার গ্রহণ করেন।

ক্রিকেট অস্ট্রেলিয়ার প্রধান নির্বাহী জেমস সাদারল্যান্ড মরিস ও রোল্টনের প্রাপ্তিতে অভিনন্দন জানিয়েছেন।

খুব কমসংখ্যক সম্মাননাই আইসিসি ক্রিকেট হল অব ফেমের তুলনায় শীর্ষস্থানে রয়েছে। তারা দু’জন তাদের খেলোয়াড়ী জীবনে এ পুরস্কারের চেয়ে বেশি অর্জন করেছেন। আর্থার মরিস অস্ট্রেলিয়ার সেরা ব্যাটসম্যানদের মধ্যে অন্যতম এবং ১৯৪৮ সালের স্যার ডোনাল্ড ব্র্যাডম্যানের খ্যাতনামা অপরাজেয় দলের অন্যতম সদস্য ছিলেন। তাঁর ধ্রুপদী, চমকপ্রদ ও বড় ধরনের রান সংগ্রহের দৃঢ় প্রত্যয় অস্ট্রেলিয়াকে প্রায়শঃই জয়ের দ্বারপ্রান্তে নিয়ে গেছে।
সঠিক অনুচ্ছেদ শিরোনাম কোনটি?
titleA. অধিনায়কত্ব
titleB. সম্মাননা
titleC. খেলোয়াড়ী জীবন
titleD. দেহাবসান
উত্তর: titleB
বারাণসীর জলবায়ু আর্দ্র উপক্রান্তীয় প্রকৃতির হওয়ার দরুন শীত ও গ্রীষ্মকালে তাপমাত্রার বিরাট পার্থক্য লক্ষিত হয়। শুষ্ক গ্রীষ্মকাল শুরু হয় এপ্রিল মাসে, চলে জুন মাস পর্যন্ত। জুলাই থেকে অক্টোবর মাস পর্যন্ত বর্ষাকাল। গ্রীষ্মকালে তাপমাত্রা থাকে । শীতকালে বারাণসীতে দিন উষ্ণতর থাকে, রাতে প্রচণ্ড শীত পড়ে। ডিসেম্বর-জানুয়ারি মাসে হিমালয় থেকে আগত শৈত্য প্রবাহ তাপমাত্রা অনেক কমিয়ে দেয়। তে তাপমাত্রা নেমে যাওয়ার ঘটনাও বারাণসীতে ঘটেছে। বার্ষিক গড় বৃষ্টিপাতের হার । শীতকালে কুয়াশা থাকে। গ্রীষ্মকালে গরম লু হাওয়া বয়। সাম্প্রতিককালে বারাণসীতে গঙ্গার জলস্তরও উল্লেখযোগ্য হারে নেমে গিয়েছে। এর কারণ উজানে বাঁধ নির্মাণ, অনিয়ন্ত্রিত জলসেচ ও বিশ্ব উষ্ণায়নের প্রভাব।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. যন্তরমন্তর
titleC. ধর্ম
titleD. জলবায়ু
উত্তর: titleD
লাউয়াছড়া জাতীয় উদ্যানের ভূপ্রকৃতি পাহাড়ি মৃত্তিকা গঠিত। উঁচু-নিচু টিলা জুড়ে এ বন বিস্তৃত। বনের মাটিতে বালুর পরিমাণ বেশি এবং প্রচুর পাথর দেখা যায়। বনের মাটিতে পাতা জমে জমে পুরু স্পঞ্জের মতো হয়ে থাকে, জায়গায় জায়গার মাটিই দেখা যায় না। এসব স্থানে জোঁকের উপদ্রপ খুব বেশি। বনের ভেতর দিয়ে অনেকগুলো পাহাড়ী ছড়া বয়ে চলেছে। এসব ছড়ার কয়েকটি ছাড়া বাকিগুলোতে শুধু বর্ষার সময়ই পানি থাকে। ছড়ার পানি পরিষ্কার টলটলে এবং ঠান্ডা। যেসব ছড়াতে শুষ্ক মৌসুমেও পানি থাকে সেসব ছড়ার কাছে বন্যপ্রাণীর আনাগোনা দেখা যায়।

সঠিক অনুচ্ছেদ শিরোনাম কোনটি?
titleA. বিলুপ্তপ্রায় হনুমান
titleB. উদ্ভিদবৈচিত্র্য
titleC. আদিবাসী নৃগোষ্ঠী
titleD. ভূপ্রকৃতি
উত্তর: titleD
সার্বিয়া বিশেষত মোরোভা নদীর উপত্যকা এই অঞ্চলের যাতায়াত ব্

যবস্থায় এক বিশেষ স্থান অধিকার করে আছে। প্রায় এই অঞ্চলকে পূর্ব-পশ্চিমের মিলনস্থল বলা হয়, যার কারণ এই অঞ্চলের অতীতের উত্তাল ইতিহাস। গ্রীস ও এশিয়া মাইনর থেকে ইউরোপ মহাদেশের মূল ভূখন্ডে যাবার জন্য এটাই সবচেয়ে সহজ স্থলপথ।

যুগোশ্লাভিয়ার যুদ্ধ শুরু হবার আগ পর্যন্ত ক্রোয়েশিয়া, সার্বিয়া ও মেসিডোনিয়া প্রজাতন্ত্রের ভিতর দিয়ে যাওয়া "ব্রাদারহুড এন্ড ইউনিটি হাইওয়ে" ইউরোপের যোগাযোগ ব্যবস্থার অন্যতম একটি মহাসড়ক ছিল। নিরাপত্তা ব্যবস্থার স্থিতিশীলতার সাথে সাথে যুদ্ধের পর এই মহাসড়কটি তার পূর্বের কার্যকারিতা ফিরে পায়।

সার্বিয়ার মধ্য দিয়ে বয়ে চলা দানিয়ুব নদী অন্যতম একটি আন্তর্জাতিক জলপথ।

মন্টিনিগ্রোর প্রধান সমুদ্রপথের নাম পোর্ট অভ বার।

সঠিক অনুচ্ছেদ শিরোনাম কোনটি?
titleA. লোকবৈচিত্র্য
titleB. রাজনীতি
titleC. কসোভো যুদ্ধ
titleD. যাতায়াত ব্যবস্থা
উত্তর: titleD
সাইপ্রিয়ট সাহিত্যের প্রাচীন সাহিত্যকর্মের মধ্যে "সাইপ্রিয়া" শীর্ষক মহাকাব্য টি অন্যতম যা সম্ভবত খ্রিস্টপূর্ব সপ্তম শতাব্দীর শেষের দিকে রচিত এবং স্টেসিনাসকে উৎসর্গ করা হয়েছিল। সাইপ্রিয়ট জেনো অব সিটিয়াম ছিলেন স্টোইক স্কুল অফ ফিলোসফির প্রতিষ্ঠাতা। তাঁর বন্ধু এবং শিষ্য পার্সিয়াস ছিলেন তাঁর অনুসারী।

সাইপ্রাসের সাহিত্য প্রথম দিককার খ্রিস্টান সাহিত্যকেও ধারণ করে। যেমনঃ অ্যাক্ট অব দ্য আপস্টলস (বাইবেলের নিউ টেস্টামেন্ট)।এটি অনুসরণ করেই বার্নাবাস ও পল (প্রেরিত দূত) সেই দ্বীপে ধর্ম প্রচার করেছিলেন এবং এটি ছিল সাইপ্রিয়ট সাহিত্যের অন্তর্ভুক্ত। বাইজেন্টাইন/মধ্যযুগীয় সাইপ্রিয়ট লেখকদের মধ্যে উল্লেখযোগ্যরা হলেনঃ নেপোলিসের লিওটিওস, আলথিডিস এবং কনস্টান্টিনোপলের দ্বিতীয় প্যাট্রিয়ার্ক গ্রেগরি। মধ্যযুগীয় সময়ে সাহিত্যের বাইজেন্টাইন মহাকাব্য, বিশেষত "অ্যাক্রিটিক গান" প্রসার লাভ করেছিল।

সঠিক অনুচ্ছেদ শিরোনাম কোনটি?
titleA. অন্যান্য
titleB. মধ্যযুগের অবসান এবং রেনেসাঁ (নবজাগরণ)
titleC. প্রাচীন ও মধ্যযুগ
titleD. আধুনিক যুগ
উত্তর: titleC
গানটি কাকরাইলের ইপসা রেকর্ডিং স্টুডিওতে একক সঙ্গীত আয়োজনে ধারণ করা হয়েছিল। সম্পূর্ণ সঙ্গীত ধারণ করার জন্য শব্দ প্রকৌশলী আব্দুল মজিদ তিনটি মাইক্রোফোন ব্যবহার করেছিলেন। একটি মাইক্রোফোনে আব্দুল জব্বারের কন্ঠ ধারণ; দ্বিতীয় মাইক্রোফোনে ১২ জন রিদম প্লেয়ারের ইফেক্ট ধারণ এবং তৃতীয় মাইক্রোফোনে ১০ জন বাদ্যযন্ত্রশিল্পীর বাজনা ধারণ করা হয়েছিল।

সঠিক অনুচ্ছেদ শিরোনাম কোনটি?
titleA. সঙ্গীত ধারণ
titleB. পটভূমি
titleC. সুর আরোপ
titleD. জনপ্রিয়তা ও স্বীকৃতি
উত্তর: titleA
বৃহত্তর নোয়াখালী, ফেনী, কুমিল্লা, চট্টগ্রাম ও ত্রিপুরা। আঠারো শতকের মাঝামাঝি দক্ষিণ-পূর্ববাংলায় এক বিপ্লবীর অভ্যুদয় ঘটে। তার নাম শমসের গাজী। ‘বাংলার বীর’, ‘ভাটির বাঘ’ তার উপাধি। মগ-পর্তুগীজ জলদস্যুদের বিরুদ্ধে তিনি গড়ে তোলেন এক লাঠিয়াল বাহিনী। উপকূলীয় জনপদ থেকে বিতাড়িত হয় হার্মাদরা। কবি সৈয়দ সুলতানের উত্তরপুরুষ সৈয়দ গদা হোসেন তার অন্তরে জ্বালিয়ে দিলেন জ্ঞানপ্রদীপ। জমিদারকন্যা দরিয়াবিবির সঙ্গে অসফল প্রেম তার জীবনকে উন্নীত করে ভিন্ন মাত্রায়। কৃষক-আন্দোলনের মধ্য দিয়ে অধিকার করে নেন জমিদারি।

বঙ্গবীর শমসের গাজী বর্তমান ফেনী জেলার ছাগলনাইয়া উপজেলাতে জন্মগ্রহণ করেন। তার পিতার নাম ছিল পীর মুহাম্মদ মতান্তরে পেয়ার মুহাম্মদ খান এবং মাতার নাম ছিল কৈয়্যারা বিবি। তিনি প্রথম জীবনে এক জমিদারের ক্রীতদাস ছিলেন।

সঠিক অনুচ্ছেদ শিরোনাম কোনটি?
titleA. জন্ম
titleB. স্মৃতি ও কীর্তির নিদর্শন
titleC. নির্মমভাবে হত্যা
titleD. শৈশব
উত্তর: titleA
ডংফেং ৫এ একটি একক-টরপেডো,তিনস্তর বিশিষ্ট,তরল জ্বালানি সমৃদ্ধ ক্ষেপণাস্ত্র যার  ব্যাপ্তি ১৩০০০ কি.মি এর বেশি।২০০০ সালে যুক্তরাষ্ট্রের বিমান বাহিনীর জেনারেল ইউজিন হ্যাবিজার এবং যুক্তরাষ্ট্রের কৌশল বিভাগের সেনাপতি কংগ্রসের কাছে সাক্ষ্য দেয় যে চায়নার কাছে ১৮ টি ডিএফ-৫ রয়েছে যা সাইলো টেকনিকের উপর ভিত্তি করে নির্মিত হয়েছে।২১ শতকের শুরুতে, দ্বিতীয় কামান বাহিনী ১০ টি কঠিন জ্বালানি ভিত্তিক গতিশীল ডিএফ-৩১ আইসিবিএম মোতায়ন করে যার পাল্ল ৭২০০ কি.মি এর বেশি এবং যা তিনটি এমআইআরভির সমপরিমাণ আঘাত হানতে সক্ষম।চায়না ডিএফ-৩১ এর ও উন্নতিসাধন করে,  এক প্রকার আন্তঃমহাদেশীয় ক্ষেপণাস্ত্র, যা ৩-৬ টি একাধিক স্বাধীন লক্ষণযোগ্য গাড়ীকে আঘাত হানতে সক্ষম।চায়না একই সাথে  ডিএফ-৩১এ এর উন্নতি সাধন করে,একটি আন্তঃমহাদেশীয় ক্ষেপণাস্ত্র যার ব্যাপ্তি ১১,২০০+  কি.মি এর চেয়েও বেশি যা এমআইআরভির তুলনায় ৩-৬ গুণ বেশি আঘাত হানতে সক্ষম।

চায়না তাদের বেশির ভাগ ক্ষেপণাস্ত্র জটিল ভূগর্ভস্থ সুরঙ্গে মজুদ করে।যুক্তরাষ্ট্রের প্রতিনিধি মাইকেল টারনার ২০০৯ সালের চায়নার গণমাধ্যমের রিপোর্টের উপর ইঙ্গিত করে বলেন যে," এই সুরঙ্গের জাল প্রায় ৫০০০ কি.মি(৩,১১০ মাইল) এরো বেশি হতে পারে এবং  এটি পারমাণবিম অস্ত্র আনা নেওয়ার জন্য ব্যবহার করা হয়" চায়নার সামরিক সংবাদবাহী পত্র এই সুরঙ্গ ব্যবস্থাকে চায়নার ভূগর্ভস্থ গ্রেট ওয়াল বলে আখ্যায়িত করে

সঠিক অনুচ্ছেদ শিরোনাম কোনটি?
titleA. ভূমি ভিত্তিক আন্তঃমহাদেশীয় ক্ষেপণাস্ত্র
titleB. রাসায়নিক অস্ত্র
titleC. জৈব অস্ত্র
titleD. পারমাণবিক লক্ষভেদী ক্ষেপণাস্ত্র
উত্তর: titleA
মহিলা: ৬১,৬৫৬ জন।
মুসলিম: ১,০১,৫৭৫ জন। 
হিন্দু :১৯,০৩৩ জন।
বৌদ্ধ : ০৬ জন।
খ্রিষ্টান : ০৬ জন।
অন্যান্য : ৫৭ জন।

লাখাই: ২২,৫৫৮ জন।
মুড়াকরি: ২০,১৩৪ জন।
মুড়িয়াউক: ১৯,৪০৫ জন।
বামৈ: ২১,৮৪৪ জন।
করাব: ১৭,৯৮০ জন।
বুল্লা: ১৮,৭৫৬ জন।

মোট ভোটার সংখ্যাঃ ৮৩,৮৬২ জন
পুরুষ ভোটার সংখ্যাঃ ৪১,০৩১ জন
মহিলা ভোটার সংখ্যাঃ ৪২,৮৩১ জন
বাৎসরিক জনসংখ্যা বৃদ্ধির হারঃ
পরিবারের(খানার সংখ্যা): ২২,৫২৯ টি।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. অবস্থান ও আয়তন
titleC. ভাষা
titleD. অর্থনীতি
উত্তর: titleA
যদিও খেলাটির সঠিক উত্স অজানা ছিল তবে এটি সম্ভবত মধ্য এশিয়ার মাউন্টিরা ইরানী হামলাগুলি দ্বারা পরিচালিত একটি সাধারণ খেলা হিসাবে শুরু হয়েছিল, যেখানে এটি পারস্য ও তার পরেও বিস্তৃত হয়েছিল। সময়ের মধ্যে পোলো একটি পার্সিয়ান জাতীয় খেলাধুলা হয়ে ওঠে, যা উদারতা দ্বারা ব্যাপকভাবে অভিনয় করেছিল। নারী হিসাবে পুরুষদের পাশাপাশি খেলেছে। পার্থিয়ান সাম্রাজ্যের সময় (২২৭ খ্রিষ্টাব্দ থেকে ২২৪ খ্রিষ্টাব্দ), এই খেলাটি রাজবংশের অধিনায়কগণের অধীনে প্রচুর পৃষ্ঠপোষকতা ছিল।অক্সফোর্ড অভিধান অব লেট অ্যান্টিকুইটি অনুসারে, পোলো (মধ্য ফার্সি, চওগাঁন নামে শাভগন নামে পরিচিত), ফারসি বল খেলা এবং সাসানীয় সাম্রাজ্য (২২৪-৬৫১) এর আদালতে একটি গুরুত্বপূর্ণ চরিত্র ছিল। এটি সাসানীয় শাসক শ্রেণীর জন্য রাজকীয় শিক্ষার অংশ ছিল। সম্রাট শাপুর দ্বিতীয় ৩১৬ খ্রিষ্টাব্দে সাত বছর বয়সে পোলো খেলতে শিখেছিলেন। চোভগান হিসাবে পরিচিত এটি এখনও অঞ্চলে এখনো খেলা হয়।

সঠিক অনুচ্ছেদ শিরোনাম কোনটি?
titleA. উৎপত্তি
titleB. ক্ষেত্র
titleC. ভেরিয়েন্ট
titleD. খেলোয়ার
উত্তর: titleA
শিপিং কর্পোরেশন অফ ইন্ডিয়া (এসসিআই), নৌপরিবহন মন্ত্রকের আওতাধীন একটি ভারতীয় সরকারী উদ্যোগ, পরমবীর চক্র প্রাপকদের সম্মানে তার পঞ্চাশটি অপরিশোধিত তেল ট্যাঙ্কার নামকরণ করেছে। এমটি "নায়েক যদুনাথ সিং, পিভিসি" নামে অপরিশোধিত তেলের ট্যাঙ্কারটি ১৯৮৪ সালের ২১ সেপ্টেম্বর এসসিআইকে সরবরাহ করা হয়েছিল। ট্যাঙ্কারটি ২৫ বছরের পরিষেবা শেষে পর্যায়ক্রমে বেরিয়ে এসেছিল। শাহজাহানপুরের একটি ক্রীড়া স্টেডিয়াম, সিংহের জন্মের পাশের শহর, তাঁর সম্মানে "পরমবীর চক্র ল্যান্স নায়ক যদুনাথ সিং স্পোর্টস স্টেডিয়াম" নামকরণ করা হয়েছিল। 

সঠিক অনুচ্ছেদ শিরোনাম কোনটি?
titleA. সামরিক ক্যারিয়ার
titleB. উত্তরাধিকার
titleC. মন্তব্য
titleD. ১৯৪৭ সালের যুদ্ধ
উত্তর: titleB
এপিজেনেটিক মার্ক (এপি মার্ক) মার্তৃগর্ভে বিকশিত হওয়ার সময় বা জন্মপরিবর্তী সময়তেও জিনের স্বাভাবিক প্রকাশকে ক্ষণস্থায়ীভাবে পরিবর্তন করতে পারে। অধিকন্তু এপি মার্ক হিস্টোন প্রোটিনেরই পরিবর্তিত অবস্থা। ডিএনএ হিস্টোনের সাথে দৃঢ়ভাবে সংযুক্র থাকা মিথাইল এবনহ অ্যাসিটাইল গ্রুপের পরিবর্তিত রূপকেও এপি মার্ক বলা হয়। এবং উক্ত গ্রুপের যেকোনো প্রকার পরিবর্তন জিনের স্বাভাবিক প্রকাশকে পরিবর্তিত করতে পারে। হিস্টোন কাজের উপর ভিত্তি করে এপি মার্ক পরিবর্তিত হয় এবং এর ফলে জিন প্রকাশের স্বাভাবিক পথে ভিন্নরকম প্রভাব বিস্তার হয়। ভ্রুণের বিকাশকালীন সময়ে এপিজেনেটিক মার্ক স্বাভাবিক যৌনতার বিকাশেই উন্নয়ন করে। যাইহোক, এপিজেনেটিক মার্ক মাইটোসিস বিভাজনের সময়েও সন্তানে পৌছাতে পারে। যখন এই এপিমার্ক পিতা অথবা মাতার যেকোনো একজন থেকে সেই পিতা অথবা মায়ের বিপরীত লিঙ্গের সন্তানে স্থানান্তরিত হয়, তখন তা যৌনতার ক্রমবিকাশে পরিবর্তন সাধন করতে পারে। এরফলে মেয়ে সন্তানে পুরুষালি এবং পুরুষ সন্তানে মেয়েলি স্বভাবের সৃষ্টি হতে পারে।

সঠিক অনুচ্ছেদ শিরোনাম কোনটি?
titleA. ভ্রুণীয় এন্ড্রোজেনে প্রকাশের প্রভাব
titleB. জমজ গবেষণা
titleC. উত্তরাধিকার
titleD. এপিজেনেটিক মার্ক
উত্তর: titleD
হিন্দুধর্ম এমনই একটি মূলধারার ধর্মবিশ্বাস যা একটি সুবিস্তৃত ভৌগোলিক ক্ষেত্রে এক বহুধাবিভক্ত জাতিগত ও সাংস্কৃতিক বৈচিত্র্যের মধ্যে দিয়ে বিকাশলাভ করেছে। এই বিকাশলাভ সম্ভবপর হয়েছে মূলত দুটি পন্থায়: হিন্দুধর্মের পুরনো রীতিনীতির নবীকরণ এবং বহিরাগত রীতিনীতি ও সংস্কৃতি থেকে আত্মীকরণ। এর ফলে ধর্মীয় ক্ষেত্রে এক বিরাট বৈচিত্র্যময় সমাবেশ গড়ে উঠেছে। এই সমাবেশে যেমন স্থান পেয়েছে অসংখ্য ছোটো ছোটো আদিম ধর্মমত, তেমনই স্থান পেয়েছে সমগ্র উপমহাদেশে লক্ষাধিক মতাবলম্বী সমন্বিত প্রধান ধর্মসম্প্রদায়গুলিও। বৌদ্ধধর্ম বা জৈনধর্মের থেকে পৃথক ধর্মবিশ্বাসরূপে হিন্দুধর্মের পরিচিতিও তাই এই মতাবলম্বীদের অনুমোদনসাপেক্ষ বিষয়।

হিন্দু ধর্মবিশ্বাসের প্রধান উপাদানগুলি হল: ধর্ম (নৈতিকতা/কর্তব্য), সংসার (জন্ম-মৃত্যু-পুনর্জন্মের চক্র), কর্ম (ক্রিয়া ও তার প্রতিক্রিয়া), মোক্ষ (সংসার থেকে মুক্তি) ও বিভিন্ন যোগ (ধর্মানুশীলনের পন্থা)।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. ব্যুৎপত্তি
titleC. ম্যাকড্যানিয়েল - ছয়টি জাতিগত "ধরন"
titleD. ধর্মবিশ্বাস
উত্তর: titleD
বিরিয়ানির চাল কখনও কখনও সেদ্ধ করা হয় না। বিরিয়ানির চাল সবসময়েই লম্বা বা চিকন প্রকারের যেমনঃ বাসমতী বা কালিজিরা চাল বা চিনিগুড়া ব্যবহার করা হয়। বিরিয়ানির চাল প্রথমে ভালো করে ধুয়ে নেওয়া হয়। তারপর তা বেশ কয়েকঘণ্টা ভিজিয়ে রাখা হয়। তারপর গরম পানি তে শহী জিরা, গরমমশলা মেশানো হয়, এরপর এতে ভেজানো চাল দিয়ে সিদ্ধ / আধা সিদ্ধ করা হয় । ম্যারিনেট করা মাংসের বড় টুকরো তা সে মুরগি হোক বা খাসি বা গরু‌‌, চালে মেশানো হয়। হাঁড়িতে চাল ও মাংস স্তরে স্তরে সাজিয়ে রাখা হয়, দুটি স্তরের মধ্যে ঘি দেওয়া হয়। এছাড়াও নানারকম মশলা মেশানো হয়। শেষে হাঁড়ির মুখ আটা দিয়ে বন্ধ করে দেওয়া হয়। বিরিয়ানিতে আলু ও আলুবোখরা, দই ব্যবহার করা হয়।


সঠিক অনুচ্ছেদ শিরোনাম কোনটি?
titleA. উৎপত্তি
titleB. নামকরণ
titleC. প্রস্তুতপ্রণালী
titleD. তেহারী ও বিরিয়ানির মধ্যে পার্থক্য
উত্তর: titleC
এই উপজেলাটি বাংলাদেশের উত্তরাঞ্চলের সর্ব পশ্চিমের চারটি ইউনিয়নের সমন্বয়ে গঠিত। ভৌগোলিক বিভাজনে যা এক কালে প্রাচীন পৌড়্র বর্দ্ধনভূক্তি, দিনাজপুর, পূর্ণিয়া, মালদহ, রাজশাহী এবং সর্বশেষ চাঁপাই নবাবগঞ্জ জেলার অন্তর্গত বরেন্দ্রীয় ক্ষুদ্র জনপদ। এর পশ্চিমে ভারতের পশ্চিম বঙ্গ-এর মালদহ জেলার ইংরেজ বাজার থানা, উত্তরে ওল্ড মালদাহ থানা, পূর্বে একই জেলার হবিবপুর থানা, দক্ষিণে চাঁপাই নবাবগঞ্জ জেলার শিবগঞ্জ ও পূর্ব-দক্ষিণে গোমস্তাপুর উপজেলা। জেলা সদর হতে এর দূরত্ব প্রায় ৫৬ কিঃ মিঃ। মোট আয়তন ১২৩,৫২ বর্গ কিঃমিঃ। প্রাচীন বরেন্দ্রের প্রবলতম অংশ ভোলাহাট উপজেলা ২৪,৯৩৮৯° উঃ ও ৮৮,২০২৮° এ অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. জনসংখ্যার উপাত্ত
titleC. প্রশাসনিক এলাকা
titleD. ইতিহাস
উত্তর: titleA
যদিও গণিতবিদেরা বেশির ভাগই পুরুষ, কিন্তু দ্বিতীয় বিশ্বযুদ্ধের পর থেকে কিছু জনতাত্ত্বিক পরিবর্তন হয়েছে। কিছু বিশিষ্ট মহিলা গণিতজ্ঞ হল - হাইপেশিয়া (আনুমানিক ৪০০ খ্রিস্টাব্দ), অ্যাডা লাভলেস (১৮১৫-১৮৫২), মারিয়া গাইতানা আগনাশিয়া (১৭১৮-১৭৯৯), এমি নোইদার (১৮৮২-১৯৩৫), সোফিয়ে জর্মেইন (১৭৭৬-১৮৩১), সোফিয়া কোভালেভসকা (১৮৫০-১৮৯১), আলিসিয়া বূল স্টট (১৮৬০-১৯৪০), পিটার রোজ (১৯০৫-১৯৭৭), জুলিয়া রবিনসন্ (১৯১৯-১৯৮৫), ওলগা তৌস্কী টোড্ (১৯০৬-১৯৯৫), এমিলি ডু চ্যেটলেট (১৭০৬-১৭৪৯), মেরি কার্টরাইট (১৯০০-১৯৯৮), ওলগা আলেক্সান্দ্রভ লেডিজেনস্কি (১৯২২-২০০৪) এবং ওলগা আর্সেনিভ ওলাইনিক (১৯২৫-২০০১)।

গণিত নারীদের জন্য সমিতি একটি পেশাদার সমাজ যার উদ্দেশ্য হল "নারী ও মেয়েশিশুদের গাণিতিক বিজ্ঞান অধ্যয়ন করতে এবং পেশা হিসাবে গ্রহণ করতে উৎসাহ দেওয়া, এবং নারী ও মেয়েশিশুদের জন্য গাণিতিক বিজ্ঞানে সমান সুযোগ ও সমান ব্যবহারের লক্ষ্যে উন্নীত করা। আমেরিকান গাণিতিক সমাজ এবং অন্যান্য গাণিতিক সমাজ ভবিষ্যতে নারী ও সংখ্যালঘুদের গণিতে প্রতিনিধিত্ব বৃদ্ধির লক্ষ্যে বিভিন্ন পুরস্কার প্রদান করে থাকে।

সঠিক অনুচ্ছেদ শিরোনাম কোনটি?
titleA. প্রেরণা
titleB. পেশা
titleC. গণিতে পুরুষ
titleD. গণিতে নারী
উত্তর: titleD
বর্তমানে কলেজটিতে উচ্চমাধ্যমিক শ্রেণির পাশাপাশি জাতীয় বিশ্ববিদ্যালয়ের অধীনে ডিগ্রী কোর্স চালু রয়েছে। সম্প্রতি জাতীয় বিশ্ববিদ্যালয়ের অধিনে স্নাতক সম্মান কোর্স চালু করেছে কলেজটি। বর্তমানে গণিত, হিসাববিজ্ঞান, ব্যবস্থাপনা, রাষ্ট্রবিজ্ঞান, ইতিহাস বিষয়ের উপর স্নাতক সম্মান চালু রয়েছে৷ উচ্চ মাধ্যমিক শাখায় বিজ্ঞান, মানবিক ও ব্যবসায় শিক্ষা বিভাগ চালু রয়েছে।

সঠিক অনুচ্ছেদ শিরোনাম কোনটি?
titleA. ভবন
titleB. লাইব্রেরী
titleC. বিভাগ
titleD. কার্যক্রম
উত্তর: titleD